**Bakonycsernyei Közös Önkormányzati Hivatal Jegyzője**

**8056 Bakonycsernye, Rákóczi út 83.**

**Tel. 22/413-001**

**e-mail: pm.bakonycsernye@morterseg.hu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ELŐTERJESZTÉS

***a közterületek nemzeti ünnepeken történő fellobogózásának szabályairól szóló rendelet megalkotására***

**Jogszabályi héttér:** Magyarország helyi önkormányzatairól szóló 2011. évi CLXXXIX. törvény, Magyarország címerének és zászlajának használatáról, valamint állami kitüntetéseiről szóló 2011. évi CCII. törvény

Tisztelt Képviselő-testület!

A Fejér Megyei Kormányhivatal javaslattal élt az Önkormányzat felé, hogy a fenti jogszabályok értelmében az önkormányzatok kötelezettsége rendeletben szabályozni a közterületek nemzeti ünnepeken történő fellobogózását.

Javaslom, hogy a törvényességi felhívásban foglaltakat a képviselő-testület fogadja el és az abban foglaltaknak megfelelően alkossa meg az önkormányzati rendeletét.

Ezen kötelezettség teljesítése érdekében az alábbi határozat és rendelet tervezetet terjesztem a tisztelt Képviselő-testület elé megtárgyalásra:

HATÁROZAT TERVEZET

Balinka község Önkormányzat Képviselő-testülete a Fejér Megyei Kormányhivatal FE/02/542-1/2019. számú törvényességi felhívását megtárgyalta, s az abban foglaltakat maradéktalanul elfogadja.

Felhívja a jegyzőt, hogy a közterületek nemzeti ünnepeken történő fellobogózására vonatkozó rendelettervezetet terjessze a képviselő-testület elé.

Felelős: jegyző

Határidő: azonnal

**Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit.

Társadalmi, gazdasági, költségvetési hatásai: A rendelet szimbolikus jelentőségű. A zászló és lobogó használata tisztelgés a nemzet közös ünnepei, emléknapjai előtt, a nemzeti együvé tartozás kifejezése, a hazafiságra nevelés egyik eszköze.

Költségvetési hatása nem növekedett, mértéke nem számottevő.

Adminisztratív terheket befolyásoló hatásai: A tervezet adminisztratív terheket nem keletkeztet.

A jogszabály megalkotásának szükségessége, a jogalkotás elmaradásának várható következményei: A jogszabály megalkotásának szükségességét megváltozott intézményi struktúra indokolja.

A jogszabály alkalmazásához szükséges személyi, szervezeti, tárgyi és pénzügyi feltételek: A rendelet alkalmazásához szükséges személyi, szervezeti, tárgyi feltételek adottak.

RENDELET TERVEZET

***Balinka Község Önkormányzat Képviselő-testületének***

***../2019. (IV....) önkormányzati rendelete***

***a közterületek nemzeti ünnepeken történő fellobogózásának szabályairól***

*Balinka Község Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (5) bekezdésében kapott felhatalmazása alapján Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:*

***1.§****Az Alaptörvényben meghatározott nemzeti ünnepek, valamint május 1. (a továbbiakban együtt: nemzeti ünnep) alkalmával a községben a Petőfi S. utca ……. házszámok közötti szakasz kerül fellobogózásra a telefonoszlopokra való rögzítéssel.*

***2.§****A fellobogózást a nemzeti ünnepet megelőző munkanapon … óráig, a bevonást a nemzeti ünnepet követő munkanapon legkésőbb ….. óráig kell elvégezni.*

***3.§****A közterületek fellobogózásáról a polgármester gondoskodik.*

***4.§****Ez a rendelet a kihirdetést követő napon lép hatályba.*

Wéninger László Fidrich Tamásné

***polgármester                                                               jegyző***

*Záradék:*

*Ez a rendelet a mai napon kihirdetésre került, a Balinka község Önkormányzat székhelyének hirdetőtábláján történő kifüggesztéssel.*

*Kelt: Balinka, 2019. ................*

*Fidrich Tamásné*

*jegyző*